SKRIFTLIG FORESPØRGSEL E-0054/02

af Wolfgang Kreissl-Dörfler (PSE) til Kommissionen

(24. januar 2002)

Om: Rammeaftale mellem Deutsch-Ordens-Hospitalwerk, virkeområde DOH International, og Kommissionen

Mellem DOH International (Deutsch-Ordens-Hospitalwerk GmbH, den internationale afdeling) og Kommissionen blev der i marts 1999 underskrevet en første aftale om en rammeaftale

på 2,95 mio. EUR til støtte af hjælpeprogrammer i flere lande i Asien. Dette meddeler DO aktuell, tidsskriftet for Deutsche Brüderprovinz i sin udgave 4/1999. Siden november 2000 befinder DOH, en offentlig virksomhed (sæde: Weyarn/Oberbayern), sig i betalingsvanskeligheder.

1. Hvad var indhold i og mål for ovennævnte aftale?

2. Hvilke forudsætninger og betingelser skulle opfyldes for at få stillet EU-midler til rådighed?

3. Hvor store var de beløb, der blev udbetalt?

4. Hvilke erfaringer og resultater foreligger om DOH's udviklingsarbejde?

5. Finder der dokumentation for pengenes anvendelse? I bekræftende fald, hvilken?

6. Blev der indgået yderligere aftaler mellem Kommissionen og DOH? I bekræftende fald hvilke?

7. Fortsættes samarbejdet med DOH stadig, eller er det allerede afsluttet?

Svar afgivet på Kommissionens vegne af Chris Patten

(22. marts 2002)

1. EU og DOH-International har undertegnet følgende aftale: Bæredygtig økonomisk og social rehabilitering for narkomaner i Asien (ASI/B7-6210/IB/98/0643). Det samlede projektbeløb er 2 600 000 EUR, idet EU bidrager med 1 950 000 EUR og DOH-I med i alt 650 000 EUR.

Det overordnede mål for programmet er Effektiv og bæredygtig økonomisk og social rehabilitering for narkomaner i Asien. De specifikke mål omfatter: hjælp til modtagerne i den økonomiske og sociale rehabiliteringsproces via udvikling af projekter med passende metoder og at sikre bæredygtigheden i denne fremgangsmåde gennem ajourføring af de ikke-statslige organisationers kapacitet til administration og drift af projekterne.

Målet er at øge rehabiliteringen betydeligt og mærkbart og nedbringe efterspørgslen efter narkotika blandt målgrupperne (modtagerne), som omfatter 5 000 narkomaner på nuværende tidspunkt.

2. Betingelserne for finansieringen af projektet var følgende:

- den første udbetaling er betinget af godkendelse af den årlige arbejdsplan og en finansiel garanti på et beløb, der er højere end hver enkelt udbetaling

- de mellemliggende udbetalinger er betinget af godkendelse af den årlige arbejdsplan og godkendelse af mellemliggende tekniske og finansielle rapporter

- slutudbetalingen er betinget af godkendelse af den tekniske og finansielle slutrapport.

3. Forskudsbetalingen på 701 600 EUR blev udbetalt i september 1999.

Første mellemliggende udbetaling på 491 957 EUR blev udbetalt i november 1999.

Anden mellemliggende udbetaling på 513 899 EUR blev udbetalt i september 2001.

4. Der foreligger projektspecifikke rapporter (halvårs- og årsrapporter).

Desuden udarbejdede DOH på eget initiativ følgende rapporter over projektet: Hjælp til folk (1998), rapporter om de forskellige afvænningscentre for narkomaner, som DO driver i Tyskland, oversigt over selvfinansierede bistandsprogrammer ledet af DOH-I i Asien og Caribien.

5. De tekniske og finansielle rapporter sammen med støttedokumenter.

6. Prækusorprogrammet for caribisk regionalt og interregionalt samarbejde med Sydafrika om behandling og rehabilitering Fase I, B7-6210/CAR/99-05.

Samlede projektomkostninger: 656 700 EUR; EU-bidrag 525 360 EUR (82 %), DOH's bidrag 131 340 EUR (18 %).

7. De finansielle og tekniske rapporter har vist sig at være tilfredsstillende og er blevet forelagt af DOH inden for de kontraktmæssige frister.

DOH's bidrag til gennemførelsen af projekterne har været betydelig.

DOH har sikret den nødvendige finansielle garanti for udbetalingen af første rate.

Resultaterne af den globale evaluering er positive; det blev fastslået, at projektet er meget relevant og vigtigt.

Resultatet er, at samarbejde med DOH fortsætter på dette grundlag.